CELEX: 32018R0223
Language: bg
Date: 2018-02-15 00:00:00
Title: Регламент за изпълнение (ЕС) 2018/223 на Комисията от 15 февруари 2018 година за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве

16.2.2018   
            
            
               BG
            
            
               Официален вестник на Европейския съюз
            
            
               L 43/10
            
         РЕГЛАМЕНТ ЗА ИЗПЪЛНЕНИЕ (ЕС) 2018/223 НА КОМИСИЯТА
   от 15 февруари 2018 година
   за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
   като има предвид, че:
   
               (1)
            
            
               В приложение III към Регламент (ЕО) № 314/2004 се изброяват лицата и образуванията, за които се отнася замразяването на финансови средства и икономически ресурси съгласно същия регламент.
            
         
               (2)
            
            
               В Решение 2011/101/ОВППС на Съвета (2) се посочват физическите и юридическите лица, спрямо които следва да се прилагат ограниченията, предвидени в член 5 от същото решение, а Регламент (ЕО) № 314/2004 привежда в действие това решение, доколкото се изискват действия на равнището на Съюза.
            
         
               (3)
            
            
               На 15 февруари 2018 г. Съветът реши да актуализира вписването за едно лице в приложението към Решение 2011/101/ОВППС, в което се посочват лицата и образуванията, спрямо които следва да се прилагат ограниченията. Това включено в списъка лице беше идентифицирано от Съвета като бившия президент на Зимбабве, отговорен за действия, сериозно накърняващи демокрацията, зачитането на правата на човека и върховенството на закона.
            
         
               (4)
            
            
               Поради това приложение III към Регламент (ЕО) № 314/2004 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 314/2004 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 февруари 2018 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 55, 24.2.2004 г., стр. 1.
   
      (2)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
   
      ПРИЛОЖЕНИЕ
      Приложение III към Регламент (ЕО) № 314/2004 се изменя, както следва:
      Вписването за следното физическо лице в точка „I. Лица“:
      
         
                     Име (и евентуални псевдоними)
                  
                  
                     Идентификационни данни
                  
                  
                     Основания за включване в списъка
                  
               
                     
                                 „(1)
                              
                              
                                 Mugabe, Robert Gabriel
                              
                           
                  
                     Президент, роден на 21.2.1924 г.; паспорт AD001095
                  
                  
                     Ръководител на правителството и отговорен за действия, сериозно накърняващи демокрацията, зачитането на правата на човека и върховенството на закона.“
                  
               
      се заменя със следното:
      
         
                     Име (и евентуални псевдоними)
                  
                  
                     Идентификационни данни
                  
                  
                     Основания за включване в списъка
                  
               
                     
                                 „(1)
                              
                              
                                 Mugabe, Robert Gabriel
                              
                           
                  
                     Роден на 21.2.1924 г.; паспорт AD001095
                  
                  
                     Бивш президент и отговорен за действия, сериозно накърняващи демокрацията, зачитането на правата на човека и върховенството на закона.“